Odločba Komisije

z dne 9. aprila 2002

o spremembi odločb 93/24/EGS, 93/244/EGS in 2001/618/ES glede seznama držav članic in območij brez bolezni Aujeszkega in območij, kjer se izvajajo odobreni programi za izkoreninjenje bolezni Aujeszkega

(notificirano pod dokumentarno številko K(2002) 1326)

(Besedilo velja za EGP)

(2002/270/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 64/432/EGS z dne 26. junija 1964 o problemih v zvezi z zdravstvenim varstvom živali, ki vplivajo na trgovino z govedom in prašiči med državami članicami Evropske skupnosti [1], kakor je bila nazadnje spremenjena z Odločbo Komisije 2001/298/ES [2], in zlasti člena 10(2) Direktive,

ob upoštevanju naslednjega:

(1) Dodatna jamstva pri trgovini s prašiči med državami članicami Skupnosti, ki se nanašajo na bolezen Aujeszkega in seznam območij držav članic brez te bolezni in območij, kjer se izvajajo odobreni programi za nadzor bolezni, so določena z Odločbo Komisije 93/24/EGS [3], kakor je bila nazadnje spremenjena z Odločbo 2001/746/ES [4], in z Odločbo Komisije 93/244/EGS [5], kakor je bila nazadnje spremenjena z Odločbo 2001/905/ES [6]. S 1. julijem 2002 bosta Odločbi 93/24/EGS in 93/244/EGS razveljavljeni in nadomeščeni z Odločbo Komisije 2001/618/ES [7].

(2) Program za izkoreninjenje bolezni Aujeszkega se izvaja na Bavarskem v Nemčiji, potrjen pa je bil z Odločbo Komisije 95/210/ES [8].

(3) Nemčija ocenjuje, da bolezni Aujeszkega na Bavarskem zdaj ni več in je dokazno dokumentacijo predložila Komisiji, kot to zahteva člen 10 Direktive Sveta 64/432/EGS.

(4) Za ta program velja, da je bil pri izkoreninjenju te bolezni na Bavarskem uspešen.

(5) Odločbe Komisije 93/24/EGS, 93/244/EGS in 2001/618/ES je potrebno ustrezno spremeniti.

(6) Ukrepi, predvideni s to odločbo, so v skladu z mnenjem Stalnega odbora za prehrambno verigo in zdravje živali –

SPREJELA NASLEDNJO ODLOČBO:

Člen 1

Priloga I k Odločbi 93/24/EGS se nadomesti z besedilom v Prilogi A k tej odločbi.

Člen 2

Priloga I k Odločbi 93/244/EGS se nadomesti z besedilom v Prilogi B k tej odločbi.

Člen 3

Prilogi I in II k Odločbi 2001/618/ES se nadomestita z besedilom v Prilogah A in C k tej odločbi.

Člen 4

Ta odločba se uporablja od 1. aprila 2002.

Člen 5

Ta odločba je naslovljena na države članice.

V Bruslju, 1. aprila 2002

Za Komisijo

David Byrne

Član Komisije

[1] UL 121, 29.7.1964, str. 1977/64.

[2] UL L 102, 12.4.2001, str. 63.

[3] UL L 16, 25.1.1993, str. 18.

[4] UL L 278, 23.10.2001, str. 41.

[5] UL L 111, 5.5.1993, str. 21.

[6] UL L 335, 19.12.2001, str. 22.

[7] UL L 215, 9.8.2001, str. 48, kakor je bila nazadnje spremenjena z Odločbo 2001/905/ES.

[8] UL L 132, 16.6.1995, str. 19.

--------------------------------------------------

PRILOGA A

Priloga I k Odločbi 93/24/EGS in Priloga I k Odločbi 2001/618/ES se nadomestita z naslednjim:

PRILOGA I

Države članice ali njihova območja prosta bolezni Aujeszkega in kjer je vakcinacija prepovedana

Danska: | vsa območja |

Združeno kraljestvo: | vsa območja v Angliji, Škotski in Walesu |

Francija: | Departmaji: Aisne, Allier, Ardennes, Ariège, Aube, Aude, Aveyron, Bas-Rhin, Bouches-du-Rhône, Calvados, Cantal, Charente, Charente-Maritime, Cher, Corrèze, Côte d’Or, Creuse, Deux-Sèvres, Dordogne, Doubs, Eure, Eure-et-Loir, Gard, Gers, Gironde, Haute Garonne, Haute-Loire, Haute-Marne, Haute-Pyrénées, Haut-Rhin, Haute-Saône, Indre, Indre-et-Loire, Jura, Landes, Loire, Loire-Atlantique, Loir-et-cher, Loiret, Lot, Lot-et-Garonne, Lozère, Maine-et-Loire, Marne, Meurthe-et-Moselle, Meuse, Moselle, Nièvre, Oise, Pyrénées-Atlantiques, Puy-de-Dôme, Rhône, Sarthe, Saône-et-Loire, Savoie, Seine-Maritime, Somme, Vaucluse, Tarn, Tarn-et-Garonne, Territoire de Belfort, Vendée, Vienne, Vosges, Yonne |

Finska: | vsa območja |

Nemčija: | Dežele: Thüringen, Sachsen, Brandenburg, Mecklenburg-Vorpommern, Sachsen-Anhalt, Rheinland-Pfalz, Baden-Württemberg, Hessen, Schleswig-Holstein, Saarland, Hamburg, Bremen, Berlin i Bayern |

Avstrija: | vsa območja |

Švedska: | vsa območja |

Luksemburg: | celotno ozemlje. |

--------------------------------------------------

PRILOGA B

Priloga I k Odločbi 93/244/EGS se nadomesti z naslednjim:

PRILOGA I

Države članice ali njihova območja, kjer se izvajajo odobreni programi za izkoreninjenje bolezni Aujeszkega

Nemčija: | dežele Niedersachsen, Nordrhein-Westfalen |

Belgija: | celotno ozemlje |

Nizozemska: | celotno ozemlje. |

--------------------------------------------------

PRILOGA C

Priloga II k Odločbi 2001/618/ES se nadomesti z naslednjim:

PRILOGA II

Države članice ali njihova območja, kjer se izvajajo odobreni programi za izkoreninjenje bolezni Aujeszkega

Nemčija: | dežele Niedersachsen, Nordrhein-Westfalen |

Belgija: | celotno ozemlje |

Nizozemska: | celotno ozemlje. |

--------------------------------------------------